Diari Oficial de la Generalitat Valenciana


Sumari del DOGV 6130, del 26-10-2009 (2009/11735)

RESOLUCIÓ de 19 d'octubre de 2009, del Rectorat de la Universitat Miguel Hernández d'Elx, per la qual s'aprova la delegació de funcions en els vicerectors, la secretària general, el gerent i altres òrgans d'esta Universitat.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6130

Data del DOGV
:   26-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11718


Data del document
:   19-10-2009

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * universitat
    * delegació de poders

RESOLUCIÓ de 19 d'octubre de 2009, del Rectorat de la Universitat Miguel Hernández d'Elx, per la qual s'aprova la delegació de funcions en els vicerectors, la secretària general, el gerent i altres òrgans d'esta Universitat. [2009/11526]  
D'acord amb el que establix el vigent Estatut de la Universitat Miguel Hernández d'Elx aprovat per Decret del Consell de la Generalitat Valenciana 208/2004, de 8 d'octubre, (DOGV de 13.10.2004).  
A fi d'aconseguir una major eficàcia en la gestió dels òrgans universitaris, sense minva de les garanties jurídiques dels particulars, i de conformitat amb el que preveu l'article 13 de la Llei de 30/1992, de Règim Jurídic de les Administracions Públiques i del Procediment Administratiu Comú, i a l'empara de les competències conferides per la legislació vigent, resolc la delegació d'atribucions del rector en les següents matèries i òrgans:  
Primer  
Es deleguen en el vicerector de Personal, les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb:  
La redacció, supervisió i seguiment de la plantilla de personal docent i investigador; la convocatòria dels concursos per a professors contractats i la seua resolució, així com la resolució de recursos i reclamacions relacionats amb estos, i el perfeccionament dels contractes; la planificació i supervisió de la formació i perfeccionament del personal docent i investigador; la relació amb els representants del personal docent i investigador; l'autorització de comissions de servicis, de duració superior a 15 dies; la concessió de permisos i llicències al personal docent i investigador d'una duració superior a 15 dies, i la verificació de la seua realització, excepte les seues pròpies; la creació, modificació i supressió de departaments universitaris; la Prevenció de Riscos Laborals; el règim disciplinari del personal docent i investigador; la resolució sobre les situacions administratives, incompatibilitats i obligacions del personal docent i investigador; el reconeixement de triennis i complements docents; la concessió de la venia docendi al professorat dels centres adscrits; la qualitat en l'àmbit del personal docent i investigador; la facultat d'autoritzar i disposar les despeses, i també d'ordenar pagaments dins de l'àmbit de les seues competències; la subscripció, en nom de la Universitat Miguel Hernández d'Elx de contractes, convenis, o pactes en matèries de la seua competència i en general, les atribuïdes al rector en relació amb el personal docent contractat en règim laboral, previstes en la Llei Orgànica 6/2001, de 21 de desembre, d'Universitats, la Llei Orgànica 4/2007, de 12 d'abril, d'Universitats, la legislació general, l'Estatut de la Universitat, i la resta de disposicions complementàries, concordants o de desenvolupament d'estes.  
Segon  
Es deleguen en el vicerector d'Ordenació Acadèmica i Estudis, les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb:  
La redacció, i direcció dels plans d'ordenació docent de la Universitat; el seguiment, avaluació, control i coordinació general de la docència en els títols oficials i propis en tots els seus graus; la modificació, seguiment i coordinació general dels programes d'ensenyança i plans d'estudis dels títols oficials i propis; la resolució del reconeixement i transferència de crèdits; la supervisió de la docència en els centres adscrits; la programació general i adjudicació d'equipament i recursos docents; la constitució, modificació i supressió de centres docents; la redacció i proposta del calendari acadèmic; l'establiment i la supervisió de l'oferta del curs acadèmic, i, en particular, de l'oferta anual de places per als títols oficials i propis; l'adscripció d'assignatures a àrees de coneixement; la planificació, estudi, i proposta de noves titulacions i ensenyances oficials; la incentivació i direcció de la innovació docent; la resolució de tots aquells recursos que els alumnes interposen contra les decisions i les resolucions que la Universitat Miguel Hernández d'Elx dicte en matèria d'ordenació acadèmica i estudis; la coordinació, i supervisió de les activitats de formació virtual i formació contínua; l'accés als estudis conduents a títols propis, per estudiants amb títols estrangers; el nomenament de membres dels tribunals que han de jutjar les tesis doctorals de la Universitat Miguel Hernández d'Elx; el nomenament dels directors dels màsters; la qualitat en l'ensenyança; la previsió, programació general, coordinació, i seguiment de les infraestructures, recursos materials, equipament, i espais necessaris per a complir els objectius de la docència, i la subscripció de contractes, convenis o pactes en matèries de la seua competència i la facultat d'autoritzar i disposar les despeses, i també d'ordenar pagaments dins de l'àmbit de les seues competències.  
Tercer  
Es deleguen en el vicerector d'Assumptes Econòmics, Ocupació i Relació amb l'Empresa, les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb:  
L'organització de l'activitat econòmica i financera de la universitat, establint els seus objectius i línies d'actuació, l'elaboració de models distributius en matèria econòmica i el seguiment dels aspectes econòmics dels diferents centres i departaments i instituts de la universitat, així com la coordinació de la despesa; la negociació i seguiment del plans de finançament plurianual de la universitat en coordinació amb el gerent; la constitució i el funcionament de les activitats empresarials de la universitat, la relació de la universitat amb les empreses, la integració dels estudiants en l'activitat professional, les pràctiques dels estudiants en institucions i empreses; els expedients de devolució de taxes per la prestació de servicis acadèmics universitaris dels estudiants; la qualitat en l'àmbit de l'ocupació i la relació amb l'empresa; la facultat d'autoritzar i disposar les despeses, i també d'ordenar pagaments dins de l'àmbit de les seues competències, i en particular:  
1) L'autorització, disposició, reconeixement d'obligacions i ordenar el pagament de les despeses del capítol I referents al personal de la Universitat Miguel Hernández d'Elx, a excepció de la nòmina i la Seguretat Social.  
2) Les facultats economicofinanceres d'autorització, disposició, reconeixement d'obligacions i ordenació del pagament de despeses d'import inferior a 300.000 euros. (IVA inclòs).  
3) La firma de transferències bancàries i xecs per al pagament de les despeses a què fa referència els apartats anteriors.  
4) Autoritzar les peticions d'actualització i fraccionament del pagament de deutes.  
5) Totes les actuacions inherents a la contractació administrativa que la legislació en matèria de contractes administratius atribuïxen al rector com a Òrgan de Contractació, sense perjuí de les limitacions que esta o els reglaments de la Universitat establisquen, d'aquells contractes de subministraments, consultoria i assistència i de servicis, de quantia inferior a 300.000 euros, (IVA inclòs).  
La subscripció, en nom de la Universitat Miguel Hernández d'Elx de contractes, convenis, o pactes en matèries de la seua competència.  
Quart  
Es deleguen en la vicerectora de Projecció i Desenvolupament Institucional les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb:  
La projecció social i institucional de la Universitat; la gestió de la imatge corporativa de la Universitat; la política d'informació i comunicació; la comunicació interna i externa i la relació amb els mitjans; la supervisió i coordinació de les accions de representació institucional de la Universitat; les relacions, col·laboració i convenis amb altres universitats, institucions, i entitats, en l'àmbit nacional; la incentivació, desenvolupament, gestió i seguiment de programes de responsabilitat social de la Universitat; els servicis a la comunitat universitària, en coordinació amb el gerent; la supervisió i coordinació de la Universitat de l'Experiència; la gestió de la qualitat en les matèries de la seua competència; la facultat d'autoritzar i disposar les despeses, i també d'ordenar pagaments dins de l'àmbit de les seues competències; la subscripció, en nom de la Universitat Miguel Hernández d'Elx de contractes, convenis, o pactes en matèries de la seua competència.  
Cinqué  
Es deleguen en la vicerectora de Relacions Internacionals les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb:  
Les relacions, col·laboració i convenis amb altres universitats, institucions i entitats, en l'àmbit internacional; els programes internacionals d'intercanvi; les beques Internacions, excepte les d'investigació; les ajudes internacions, excepte les d'investigació; la presència de la Universitat en fòrums internacionals; la planificació i execució de programes internacionals, per si o en coordinació amb altres òrgans de la Universitat; la coordinació de la cooperació al desenvolupament; el programa de cooperació universitària de l'Agència Espanyola de Cooperació Internacional; els programes d'intercanvi d'estudiants, nacionals i internacionals; la qualitat en les matèries de la seua competència; la facultat d'autoritzar i disposar les despeses, i també d'ordenar pagaments dins de l'àmbit de les seues competències; la subscripció, en nom de la Universitat Miguel Hernández d'Elx de contractes, convenis, o pactes en matèries de la seua competència.  
Sisé  
Es deleguen en el vicerector d'Investigació, i Desenvolupament Tecnològic les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb:  
La política científica i tecnològica de la Universitat; les relacions amb els departaments, grups d'investigació, i instituts en matèria d'investigació; la proposta, la formalització i la contractació de projectes d'investigació; les beques i ajudes d'investigació; l'autorització i sol·licitud de la inscripció o registre de patents i prototips derivats de la investigació; l'autorització de pagaments al professorat i personal investigador per activitat investigadora en matèria de contractes d'investigació; la supervisió i coordinació de les biblioteques universitàries i centres de documentació; la subscripció, en nom de la Universitat Miguel Hernández d'Elx de contractes, convenis, o pactes per a la realització de treballs de caràcter científic, tècnic o artístic, previstos en l'article 83 de la Llei Orgànica d'Universitats, i la concessió de compatibilitat al personal de la universitat que participe en tals treballs; la constitució, adscripció, modificació i supressió d'instituts d'investigació i de grups d'investigació; la previsió, programació general, coordinació i seguiment de les infraestructures, recursos materials, equipament, i espais necessaris, per a complir els objectius de la investigació; la gestió de la qualitat de la investigació; la facultat d'autoritzar i disposar les despeses, i també d'ordenar pagaments dins de l'àmbit de les seues competències.  
Seté  
Es deleguen en la vicerectora de Coordinació i Planificació les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb:  
La coordinació de les actuacions del rector i els distints vicerectorats, la gerència i la secretaria general; la direcció del Gabinet del Rector; la coordinació de l'agenda institucional del rector; el desplegament, implantació, i seguiment del plans estratègic de la universitat i la recopilació i anàlisi d'informació i antecedents necessaris per a això; la coordinació de les accions del Centre de Gestió Ambiental; la facultat d'autoritzar i disposar les despeses, i també d'ordenar pagaments dins de l'àmbit de les seues competències; i quantes funcions d'assistència, assessorament o estudi li siguen encomanades pel rector.  
Huité  
Es deleguen en el vicerector d'Estudiants i Extensió Universitària les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb:  
La preinscripció, admissió, accés i matriculació dels estudiants; el règim d'estudis i de permanència dels estudiants en la Universitat; el règim disciplinari dels estudiants; el nomenament de membres de tribunals de proves d'accés a la universitat; la resolució de les adaptacions; el nomenament d'especialistes per matèries per a la confecció de proves d'accés a la universitat; la presidència, convocatòria i resolució de borses de viatge a estudiants, a excepció de les referides a investigació; la coordinació dels cursos d'extensió universitària; la coordinació de les diverses aules de cultura i d'exposicions de la universitat; la coordinació del Seminari d'Estudis de Gènere; la coordinació de les activitats de promoció lingüística; la relació amb el professorat d'ensenyances secundàries; la coordinació d'activitats culturals i esportives de la Universitat; les relacions amb els representants estudiantils; la regulació i coordinació dels processos d'elecció de representants estudiantils en els òrgans universitaris; les beques i ajudes a l'estudi, excepte les de mobilitat nacional i internacional; l'assistència orientació i informació a l'estudiant; la relació amb els antics alumnes; l'allotjament universitari; la resolució de tots aquells recursos que els alumnes interposen contra les decisions i les resolucions que la Universitat Miguel Hernández d'Elx dicte en matèria de règim d'estudiants; les facultats de convocatòria i resolució d'ajudes tècniques a estudiants amb discapacitat i la presidència de les comissions que atorguen les ajudes mencionades; la gestió de la concessió de premis extraordinaris en tots els títols de la universitat, que estiguen establits; la previsió, programació general, coordinació, i seguiment de les infraestructures, recursos materials, equipament, i espais necessaris per a complir els objectius d'extensió universitària, i d'atenció als estudiants; la qualitat en totes les activitats o matèries de la seua competència; la facultat d'autoritzar i disposar les despeses, i també d'ordenar pagaments dins de l'àmbit de les seues competències i la subscripció, en nom de la Universitat Miguel Hernández d'Elx de contractes, convenis, o pactes en matèries de la seua competència.  
Nové  
Es deleguen en la secretària general les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb:  
La recopilació, arxiu i seguretat de les dades i documentació de la universitat, incloent l'arxiu dels convenis amb altres universitats, empreses i institucions o organismes públics o privats; el desenvolupament estatutari i normatiu de la Universitat; la firma, als efectes de l'expedició dels certificats supletoris de títols acadèmics oficials, dels Centres adscrits a la Universitat Miguel Hernández d'Elx, inclosos els de Doctorat; la facultat d'autoritzar i disposar les despeses, i també d'ordenar pagaments dins de l'àmbit de les seues competències i la subscripció, en nom de la Universitat Miguel Hernández d'Elx de contractes, convenis, o pactes en matèries de la seua competència.  
Deu  
Es deleguen en el gerent les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb:  
La relació amb els representants del Personal d'Administració i Servicis i la gestió dels servicis administratius, tècnics i econòmics de la universitat; l'administració i gestió del patrimoni i el pressupost de la Universitat; la redacció del pressupost, la seua execució, liquidació, i els comptes anuals de la universitat; la negociació i seguiment del plans de finançament plurianual de la universitat en coordinació amb el vicerector d'Assumptes Econòmics, Ocupació i Relació amb l'Empresa; la gestió del manteniment de les instal·lacions de la universitat i les obres menors de reforma i adaptació dels distints edificis; l'elaboració i actualització de l'inventari; la redacció de l'avantprojecte del pressupost i la proposta de tancament de l'exercici econòmic; l'elaboració de la memòria i del compte general anual; l'elaboració de la proposta de programació plurianual; la direcció del personal d'administració i servicis; el règim disciplinari del personal d'administració i servicis; la proposta anual de la plantilla pressupostària del personal d'administració i servicis; la resolució de les situacions administratives dels funcionaris i del personal laboral, d'administració i servicis; el règim de provisió dels llocs de treball i el règim de trasllats del personal d'administració i servicis; la gestió de la qualitat dels servicis administratius i econòmics; la facultat d'autoritzar i disposar les despeses, i també d'ordenar pagaments dins de l'àmbit de les seues competències; la subscripció, en nom de la Universitat Miguel Hernández d'Elx de contractes, convenis, o pactes en matèries de la seua competència.  
Onzé  
Es delega en els directors de Departament l'autorització de comissions de servici i la concessió de permisos i llicències del personal docent i investigador, d'una duració de fins a 15 dies, i la verificació de la seua realització, a excepció de les pròpies que les autoritzarà el vicerector de Personal.  
De conformitat amb el que disposa l'article 13 de la Llei de Règim Jurídic de les Administracions Públiques i del Procediment Administratiu Comú, sempre que l'òrgan delegat faça ús de la delegació continguda en la present resolució es farà constar esta circumstància expressament en l'acte administratiu que es dicte.  
En cap cas podran delegar-se les atribucions que es posseïsquen al seu torn per delegació continguda en esta resolució.  
La present delegació d'atribucions no impedirà la possibilitat del rector d'advocar per a si el coneixement i la resolució d'estes.  
Les resolucions que es dicten en virtut d'estes delegacions esgotaran la via administrativa i deixaran expedita la via judicial.  
De conformitat amb allò que s'ha assenyalat en l'article 13 de la Llei de Règim Jurídic de les Administracions Públiques i del Procediment Administratiu Comú la present resolució es publicarà en el Diari Oficial de la Comunitat Valenciana.   
La present Resolució deroga qualsevol altra delegació que de les competències atribuïdes s'haguera efectuat amb anterioritat, bé en estos òrgans o en altres distints.  
Elx, 19 d'octubre de 2009.- El rector: Jesús Rodríguez Marín.